ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 7. júna 2006
								Materiál č.: 10135/2006 
								K bodu.:  24

S T A N O V I S K O
 
k návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 135/2006 Z.z., ktorým sa ustanovujú podrobnosti o typovom schválení ES motorových vozidiel a ich prípojných vozidiel

I

Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 135/2006 Z.z., ktorým sa ustanovujú podrobnosti o typovom schválení ES motorových vozidiel a ich prípojných vozidiel na rokovanie vlády SR ako iniciatívny materiál predkladá minister dopravy, pôšt a telekomunikácií Slovenskej republiky Pavol Prokopovič.

II

Predkladaným návrhom nariadenia vlády SR sa do právneho poriadku Slovenskej republiky preberá smernica Komisie 2006/28/ES zo 6. marca 2006, ktorou sa mení a dopĺňa smernica Rady 72/245/EHS a smernica 70/156/EHS.

III

Legislatívna rada vlády SR návrh zákona prerokovala na svojom zasadnutí dňa 30. mája 2006 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu zákona zapracoval a odporúča vláde SR návrh zákona schváliť v predloženom znení.

V Bratislave 6. júna 2006  
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy
							          Úradu vlády SR